39.Dene wong-wong kang padha kafir lan nggorohake ayat-ayat Ingsun , dheweke iku duweni bagian neraka , dheweke padha langgeng ana ing neraka iku.40. He Bani Isroil *) ( Isroil iku minangka sebutan tumrap Nabi Ya’qub. Bani Isroil kuwi artine anak turune Nabi Ya’qub ; sak iki sering diarani kaum Yahudi ) elinga marang nikmat Ingsun kang wis Ingsun paringake marang sira kabeh lan padha nuhanana janji ira marang Ingsun *) ( janjine wong wong Yahudi marang Pangeran hiyo iku : dheweke bakal nyembah marang Alloh lan ora bakal nyekuthokake kanthi apa wahe , uga bakal iman marang para rasul kang ing antarane hiyo iku Nabi Muhammad SAW kaya kang diterangake ana ing kitab Taurat .) mesthi Ingsun Nuhani janji Ingsun marang sira kabeh ; lan namung marang Ingsun sira kabeh kudu wedi ( tundhuk).